# *Csanytelek Község Önkormányzata Jegyzőjétől*





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

--------------------------------------------------------------------------------------------------------------------------------------CS/1718-18/2021.

**E l ő t e r j e s z t é s**

**Csanytelek Község Önkormányzata Képviselő-testülete**

**2021. novemberi ülésére**

**Tárgy:** *Csanytelek Község Önkormányzata Települési Környezetvédelmi Programja (2021.-2026.) jóváhagyása*

**Tisztelt Képviselő-testület!**

Tájékoztatom Önöket arról, hogy a környezetvédelmének általános szabályairól szóló 1995. évi LIII. törvény (a továbbiakban: Kvt.) 46. § (1) bekezdése

b) pontja mondja ki, hogy az önkormányzat

*önálló települési környezetvédelmi programot ad ki a Kvt. 48/E. § szerint, melyet a képviselő-testület hagy jóvá,*

c) pontja értelmében:

a képviselő-testület *önálló települési környezetvédelmi feladatok megoldására önkormányzati rendeletet bocsát ki, illetve határozatot hoz.*

Az idézett jogszabályban foglaltaknak való megfelelés érdekében idén június 7. napján megbízást adtunk a *CIKLUS Környezetvédelmi Mérnöki Iroda Kft. (Kiskunmajsai) ügyvezetőjének Csanytelek Község Önkormányzata Környezetvédelmi Programja 5 évre (2021. – 2026.) szóló tervének elkészítésére.* A megbízási díj összegebruttó 381.000.- Ft, melynek fedezete az önkormányzat és az önkormányzati hivatal 2021. évi költségvetése saját bevétele terhére elszámolható kiadás.

A tárgyi települési környezetvédelmi program a témában korábban (2004. – 2008. időszakára) kiadott és folyamatosan felülvizsgált települési környezetvédelmi programban foglaltakra, annak végrehajtására és a Kvt. 48/B. § és a 48/E. §-okban foglaltakra alapozva készült el.

A tárgyi programot teljes egészében áttanulmányoztam és arra a következtetésre jutottam, hogy *tartalmi felépítése megfelel a Kvt. fenti hivatkozott jogszabályhelyen felsorolt elvárásnak*

A Kvt 48/B. § (2) bekezdése értelmében, a települési környezetvédelmi programnak tartalmaznia kell:

a) a település környezetvédelme helyzetértékelését,

b) a környezetvédelem terén elvárt célokat,

c) a főbb feladatok meghatározását, annak megvalósítása ütemezését,

d) a kitűzött célok megvalósítása jogi szabályozási, ellenőrzési, értékelési eszközök alkalmazását,

e) a tervbe vett intézkedések végrehajtása bemutatását, a d) pontban írt eszközök alkalmazása költségigényét, a tervezett végrehajtás pénzügyi forrásának megjelölését.

A Kvt. 48/E. § (2) bekezdése szerint, a 48/B. § (2) bekezdésén túl a terv részeként szerepelnie kell a programban

a) légszennyezés megelőzése, a levegőtisztaság védelme,

b) zaj- és rezgés elleni védelem,

c) zöldfelület gazdálkodás,

d) a települési környezet- és közterület köztisztasága,

e) ivóvízellátás,

f) csapadékvíz-gazdálkodás (belvíz- és árvízvédelem),

g) kommunális szennyvízkezelés,

h) települési hulladékgazdálkodás, elhagyott hulladék felszámolása,

i) energiaigazdálkodás,

j) közlekedés,

k) a településen meglévő veszélyek elhárítása, károk csökkentése.

A Kvt. rendelkezése értelmében a program tartalmazhatja *a minőség, a biztonság, a környezet-egészségügyi állapot javítására, a természeti értékek biztonságára, használata érdekében*

aa) területhasználattal,

ab) a települési környezettel összefüggő átfogó feladatokat,

ac) a talaj- és termőföld védelmére,

ad) felszíni és felszín alatti vízbázis védelmére,

ae) a rekultivációra, a rehabilitációra,

af) a természet- és tájvédelemre,

ag) az épített környezet védelmére,

ah) ár- és belvízvédelemre,

ai) a települést érintő éghajlatváltozáshoz való alkalmazkodásra;

b) környezeti neveléssel, tájékoztatással, a társadalmi részvevőkkel való kapcsolattartási feladatok, előírások betartása, betartatása

kaphat szerepet.

A Kvt.-ből idézett tartalmi kellékek túlnyomó többsége helyet kapott a tárgyi programban, igazodva a településen fellelhető környezeti elemek létéhez, bemutatva annak állapotát, az ahhoz igazodó feladatot.

A Kvt. 46. § (2) bekezdés b) pontja és a 48/F. § (3) bekezdése kimondja, hogy *a megyei önkormányzat előzetes véleményt nyilvánít* a környezetvédelmi programról, míg a (3) bekezdés értelmében a községünkkel határos *szomszédos települések önkormányzatai* részére *tájékoztatási céllal kell megküldeni.* azt. Ugyanezen szakaszban írja elő a központi jogalkotó kötelezettségként, hogy a programot be kell nyújtani az illetékes, esetünkben a Csongrád-Csanád Megyei Kormányhivatal Környezetvédelmi, Természetvédelmi és Hulladékgazdálkodási Főosztályára, ahol a tárgyi program véleményezésére a 48/F. § (1) bekezdése szerint eljárva, 60 nap áll rendelkezésére.

Az idézett jogszabályban foglaltaknak megfelelve került sor szeptember 13. napján a tárgyi program említett hatóságok részére elektronikus formában való megküldésére.

Fontos kitétel a Kvt. azon rendelkezése, miszerint a települési környezetvédelmi programnak igazodnia kell a megyei és nem utolsó sorban az Országgyűlés által 27/2015. (VI. 17.) Ogy. határozattal elfogadott, a 2015 – 2020. közötti időszakra szóló 4. Nemzeti Környezetvédelmi Programhoz. Ennek a Programnak 2021.-.2026. évekre vonatkozó tervezete vitaanyag, melynek 5. formációját rövidesen tárgyalja és jóváhagyja a központi jogalkotó.

**Tisztelt Képviselő-testület!**

A program terjedelme indokolja annak előzetes áttanulmányozását, ezért napirendi pont előtt a Pénzügyi Ellenőrző, Foglalkoztatáspolitikai és Településfejlesztési Bizottság Tagjai részére megküldtem azzal a céllal, hogy a napirendre vétele előtt, a véleményalkotásra kellő idő álljon rendelkezésre. Ezzel nagyban segíti a Bizottság a Képviselő-testület döntését, melynek meghozatalára a véleményalkotásra jogosítottak által megküldött észrevételek ismeretében kerülhet sor.

A *Csongrád-Csanád Megyei Önkormányzat Elnöke* tárgyi programra vonatkozó véleményét tartalmazó dokumentumot ezen előterjesztéshez csatolom. Elnök úr szerint *a programban foglaltakt a település lakossága igényeihez, szükségletekhez kellene igazítani és a tervbe vett feladatok végrehajtása előtt rangsorolása segíthetné a program megvalósítását.*

A *Csongrád-Csanád Megyei Kormányhivatal Környezetvédelmi, Természetvédelmi és Hulladékgazdálkodási Főosztálya táj- és természetvédelmi, levegőtisztaság-védelmi, zaj- és rezgésvédelmi,* valamint *földtani közeg védelme* szempontjából nem emelt kifogást. Az illetékes Hulladékgazdálkodási Hatóság tárgyban tett nyilatkozatában *két szakmai jellegű pontosítást* kezdeményezett, konkrétan *a folyékony hulladék helyett nem közművel összegyűjtött háztartási szennyvíz, az állati eredetű hulladék helyett az állati eredetű melléktermék megnevezést használni.* A két javaslat beépítése megtörtént a tárgyi programba.

A *Kiskunsági Nemzeti Park Igazgatósága* táj- és természetvédelem szempontjából elfogadta a programot, melyhez észrevételként a *Csaj-tó madárvilágára* vonatkozó *fajlista módosítását az általuk közelmúltban végrehajtott madártani felmérés és a nyilvántartás alapján.*

„Csaj-tó madárvilága, legjellemzőbb költőfajok: nyári lúd, bütykös hattyú, vörös gém, törpe gém, nagy kócsag, kanalasgém, bölömbika, bakcsó, búbos vöcsök, kis vöcsök, vöcsök, tőkés réce, kendermagos réce, barátréce, cigány réce, üstökön réce, szárcsa, bíbic, piroslábú cankó, gulipán, gólyatöcs, kis lile, fattyú szerkő, küszvágó csér, dankasirály, szerecsensirály, jégmadár, függőcinege, barkós cinege, nádirigó, foltos nádiposzáta, cserregő nádiposzáta, nádi tücsökmadár, nádi sármány, barna rétihéja, vörös vércse, egerészölyv.

A nem fészkelő fajok közül a legjellemzőbbek: nagy lilik, kis lilik, vörösnyakú lúd, szürkegém, bütykös ásólúd, csörgőréce, fütyülőréce, kontyosréce, kerceréce, kis bukó, nagy bukó, ezültlile, nagy póling, havasi partfutó, apró partfutó, billegetőcankó, füstös cankó, pajzsoscankó, sárgalábú sirály, sztyeppi sirály, kormos szerkő, parti lile, daru, kárókatona, kis kárókatona, rétisas, halászsas, kékes rétihéja. A program 81. oldalán felsorolt *növénytársulások növény- és állatfaji közül*  Csanytelek közigazgatási területén nem fordul elő: *homoki kikerics, magyar kökörcsin, ligetiszőlő,* és *rákosi vipera.”* A tárgyi program 81.- 82. és 86. oldalán szereplő felsorolás helyébe a KNPI javaslata beépítése megtörtént a fent írtak szerint.

A tárgyi környezetvédelmi programról a település lakossága tájékoztatása az önkormányzat honlapján megtörtént, ill. lehetőség van a település könyvtárában és a hivatalban írott formában való megtekintésére.

**Tisztelt Képviselő-testület!**

Indítványozom a tárgyi előterjesztésben, annak határozati javaslatában, az ahhoz 1. mellékletként csatolt települési környezetvédelmi program (2021. – 2026.), valamint a érintettek által megküldött, továbbá az önkormányzat szervezeti és működési szabályzatáról szóló 14/2015. )XI. 27.) önkormányzati rendelet 24. § (1) bekezdés a) pontja ak) alpontjában eljárni jogosított Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményében foglaltak figyelembe-vételével való változtatás nélküli elfogadását.

C s a n y t e l e k, 2021. november 17.

Tisztelettel:

………………………….

Kató Pálné jegyző

**…./2021. (XI. . .. .) Ökt határozat**

**Tárgy:** *Csanytelek Község Önkormányzata Települési Környezetvédelmi Programja (2021.-2026.) jóváhagyása*

**Határozati j a v a s l a t**

Csanytelek Község Önkormányzata Képviselő-testülete a környezetvédelem általános szabályairól szóló 1995. évi LIII. törvény 46. § (1) bekezdés b) pontjában szabályozott jogalapon megtárgyalta, figyelembe-vette a program Kvt. szerint véleményezésre jogosított eljáró szervek által megküldött véleményét, valamint az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés a) pontja ak) alpontjába rögzítetten eljárni jogosított Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményét és

**Csanytelek Község Önkormányzata**

**Települési Környezetvédelmi Programját**

**(2021.-2026.)**

**e határozathoz 1. mellékletként csatolt formában és tartalommal**

**j ó v á h a g y j a.**

Végrehajtás határideje: folyamatos annak felülvizsgálatáig

Végrehajtásért felelős: település polgármestere és jegyzője

Beszámolás határideje: fórumokon 2 évente a lakosság tájékoztatásakor

Határozatról értesítést kap:

* Csongrád-Csanád Megyei Önkormányzat Elnöke (Szeged)
* Csongrád-Csanád Megyei Kormányhivatal Környezetvédelmi, Természetvédelmi, Hulladékgazdálkodási Főosztálya Vezetője (Szeged)
* CIKLUS Környezetvédelmi Mérnöki Iroda Kft. (Kiskunmajsa, Móra F. u. 4.sz.)
* Csanytelek Község Önkormányzata Képviselő-testülete Tajai (Helyben)
* Erhard Gyula polgármester
* Kató Pálné jegyző által fent és lent írtak
* Irattár