**Csanytelek Község Önkormányzata**

**Képviselő-testülete**

**…/2021. (XI. .. .) önkormányzati rendelet-tervezete**

**A KÖZTISZTVISELŐI ILLETMÉNYALAPRÓL**



**Csanytelek Község Önkormányzata Képviselő-testülete**

**…/2021. (XI. .. .) önkormányzati rendelet-tervezete**

**a köztisztviselői illetményalapról**

Csanytelek Község Önkormányzata Képviselő-testülete az Alaptörvény 32. cikk (2) bekezdése szerinti eredeti jogalkotási hatáskörében, a Magyaroroszág 2022. évi központi költségvetéséről szóló 2021. évi XC. törvény 62. § (6) bekezdésében, a Magyarország helyi önkormányzatairól szóló 2011. évi CLXXXIX. törvény 117. § (1)-(2) bekezdésében, az Alaptörvény 32. cikk (1) bekezdés a) pontjában meghatározott feladatkörében eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontja alapján az Ügyrendi Bizottság, a 24. § (1) bekezdés ec) pontja értelmében a Pénzügyi Ellenőrző, Foglalkoztatáspolitikai és Településfejlesztési Bizottság véleményének kikérésével, a következőket rendeli el:

1. *A köztisztviselői illetményalap összege*
2. **§**

(1) A Csanyteleki Polgármesteri Hivatalnál foglalkoztatott **köztisztviselők illetményalapja** **2022. évben 80.000.- Ft.**

(2) E rendelet szabályozásából eredő kötelezettségvállalást az önkormányzat és az önkormányzati hivatal 2022. évi költségvetéséről szóló önkormányzati rendeletébe foglaltan az önkormányzat saját forrás fedezete terhére biztosítja.

1. *Hatályba léptető és hatályon kívül helyező rendelkezések*
2. **§**

Ez a rendelet 2022. január 01. napján lép hatályba és 2022. december 31. napján hatályát veszti.

………………………………………….. …………………………..

Erhard Gyula polgármester Kató Pálné jegyző

**Záradék:**

Az önkormányzati rendelet kihirdetésének időpontja: 2021. év november hónap …. napja.

…………………………..

Kató Pálné jegyző