# *Csanytelek Község Önkormányzata Jegyzőjétől*





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

--------------------------------------------------------------------------------------------------------------------------------------

CS/1845-2/2021.

**E l ő t e r j e s z t é s**

**Csanytelek Község Önkormányzata Képviselő-testülete**

**2021. novemberi ülésére**

**Tárgy:** *Szent László Általános Iskola (Csanytelek, Szent László u. 4/a sz.) épületeinek vagyonkezelésére megkötött szerződés módosítása*

**Tisztelt Képviselő-testület!**

Tájékoztatom Önöket arról, hogy a **Hódmezővásárhelyi Tankerületi Központ Igazgatója** képviseletében és megbízásából Dr. Soós Gábor ügyvéd megkeresésében a tárgyi önkormányzati tulajdonú ingatlanok vagyonkezelői joga gyakorlására jogosított jogutódja javára való módosítást kezdeményezett.

Emlékeztetésül: a Képviselő-testület a nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése értelmében, 2013. január 01. napjától az állam gondoskodik a köznevelési alapfeladatok ellátásáról. A Képviselő-testület **105/2012. (XII. 14.) Ökt határozatával** 2013. január 01. napjával átadta az önkormányzati feladatellátást a **Klebelsberg Intézményfenntartó Központ** (a továbbiakban: KLIK) mint fenntartó részére. Ebben a határozatában rögzítette a testület az *önkormányzat tulajdonában levő* **Csanytelek, Szent László utca 4/a szám alatti, 337/2 hrsz-ú kivett általános iskola megnevezésű 7345 m2 területű, valamint a 337/3 hrsz-ú kivett általános iskola megnevezésű 1223 m2 területű ingatlan** KLIK számára ingyenesen történő átadását, valamint az illetékes Földhivatalnál *vagyonkezelői jog bejegyeztetésére* való hozzájárulását a tárgyban 2012. december 14. napján kötött *vagyonkezelői szerződésben* foglaltak szerint.

Az ingatlan-nyilvántartásba a fent írt önkormányzati ingatlanokra használati jog bejegyzéséhez hozzájáruló nyilatkozatot 2014. november 19. napján tett az arra jogosított polgármester helyett eljáró alpolgármester a KLIK javára. A Csongrádi Járási Földhivatal 2015. 02. 13. napján kelt egyszerűsített határozatában a 2013. február 14. napján kelt vagyonkezelési szerződés alapján a KLIK javára 2015. 01.19. napjával vagyonkezelésbe adás jogcímen bejegyezte a fenti önkormányzati vagyon feletti használati jog gyakorlását biztosító intézkedését.

A KLIK szervezeti formáját a Kormány 134/2016. (VI. 10.) Korm. rendeletével megváltoztatta, konkrétan a KLIK területi szervei 2017. január 01. napjával kiváltak és a Korm. rendelet szerinti tankerületi központba olvadtak be.

Csanytelek település esetében a Szent László Általános Iskola feletti fenntartói jogot a KLIK jogutódja a **Hódmezővásárhelyi Tankerületi Központ** gyakorolja a fent írt időponttól folyamatosan.

Az ingatlan-nyilvántartásban a vagyonkezelésre jogosító dokumentum bemutatása csak akkor történhet meg, amennyiben ezen előterjesztéshez 1. mellékletként csatolt **vagyonkezelési szerződés módosítása** tárgyú okiratot elfogadja a Képviselő-testület és felhatalmazza annak nevében és képviseletében eljárni jogosított Polgármester urat.

**Tisztelt Képviselő-testület!**

Indítványozom a tárgyi előterjesztés, annak határozati javaslata és a vagyonkezelési szerződés módosítását tartalmazó dokumentum megtárgyalását, a Pénzügyi Ellenőrző, Foglalkoztatáspolitikai és Településfejlesztési Bizottság tárgyban alkotott előzetes véleményének figyelembe vételével történő változtatás nélküli elfogadását.

C s a n y t e l e k, 2021. november 17.

Tisztelettel:

…………………………………………..

Kató Pálné jegyző

P.h.

**…/2021. (XI. .. ) Ökt határozat**

**Tárgy:** *Szent László Általános Iskola (Csanytelek, Szent László u. 4/a sz.) épületeinek vagyonkezelésre megkötött szerződés módosítása*

**H a t á r o z a t i javaslat**

**Csanytelek Község Önkormányzata Képviselő-testülete** a tárgyi előterjesztésben és ahhoz 1. mellékletként csatolt vagyonkezelési szerződés módosítását tartalmazó okiratban foglaltakat megtárgyalta – a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményét figyelembevéve – az alábbi döntést hozta.

1.) A Képviselő-testület a *Szent László Általános Iskola (Csanytelek, Szent László u. 4/a sz.) épületeinek használatára* 2012. december 14. napján *megkötött,* 105/2012. (XII. 14.) Ökt határozatával jóváhagyott  *vagyonkezelési szerződés módosítása tárgyában a* **Hódmezővásárhelyi Tankerületi Központ** képviseletében eljárni jogosított által benyújtott, e határozathoz 1. mellékletként csatolt okiratban foglaltakat *változtatás nélkül jóváhagyja.*

2.) A Képviselő-testület a településen folyó köznevelési feladatok ellátását biztosító önkormányzati ingó- és ingatlan vagyont továbbra is ingyenesen biztosítja a KLIK jogutódja, a Hódmezővásárhelyi Tankerületi Központ mint a tárgyi intézmény fenntartója számára.

3.) A Képviselő-testület felhatalmazza a település polgármesterét arra, hogy a testület nevében és képviseletében eljárva

a) az ingyenesen vagyonkezelésbe adott ingó- és ingatlanok vagyonelemének körét tartalmazó átadás - átvételi megállapodás dokumentumának aláírására,

b) a KLIK jogutódjával (a Hódmezővásárhelyi Tankerületi Központ képviseletére jogosítottal) e határozathoz 1. mellékletként csatolt vagyonkezelési szerződést módosító okiratot sajátkezűleg aláírja.

4.) A Képviselő-testület hozzájárulását adja (az általa vagyonkezelésre jogosított jogutódja számára) az e határozathoz 1. mellékletként csatolt vagyonkezelési szerződés illetékes Földhivatalnál történő bejegyeztetéséhez.

Végrehajtás határideje: azonnal, legkésőbb 2021. november 30.

Végrehajtásért felelős: Erhard Gyula polgármester a határozat 3. pontja szerinti aláírásért

Kató Pálné jegyző végrehajtás lebonyolításáért

Beszámolás határideje: a határozat végrehajtását követő soros ülésen

Határozatról értesítést kap:

* Hódmezővásárhelyi Tankerületi Központ Igazgatója és képviseletében eljárni jogosított
* Dr. Soós Gábor ügyvéd (Hódmezősárhely)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Szabó Ferenc a Szent László Általános Iskola Igazgatója (Helyben)
* Irattár